Налшык автобус маршрутыщIэ щаутIыпщащ
Налшык иджыблагъэ лэжьэн щыщIидзащ автобус маршрутыщIэм.
33-нэ номер зытет автобус лъахъшэхэр ирокIуэ мы гъуэгуанэм: Мэлбахъуэм и цIэр зезыхьэ уэрамым къыщожьэри, Осетинскэ, Лениным, Кулиевым, Кировым, Лъостэным, Лениным, Къуэныкъуейм я цIэхэр зезыхьэ уэрамхэм ирокIуэ икIи кIэух къэувыIэпIэу Хьэсэней къуажэм дэт къалэ сымаджэщ №2-м йокIуалIэ.
Къалэм администрацэм зэрыщыжаIамкIэ, линэщIэ зэраутIыпщар транспорт IэнатIэм щрагъэкIуэкIыну зэхъуэкIыныгъэхэм ящыщу аращ икIи уэрамхэр щызэтрихьэ автобус цIыкIухэр гъэмэщIэным хуэщхьэпэнуи щогугъ.
